CELEX: 52012DP0151
Language: sl
Date: 2012-05-10 00:00:00
Title: Zahteva za zaščito poslanske imunitete Cornelia Vadima Tudorja Sklep Evropskega parlamenta z dne 10. maja 2012 o zahtevi za zaščito poslanske imunitete Cornelia Vadima Tudorja (2011/2100(IMM))

10.9.2013   
            
            
               SL
            
            
               Uradni list Evropske unije
            
            
               CE 261/41
            
         Četrtek, 10. maj 2012Zahteva za zaščito poslanske imunitete Cornelia Vadima Tudorja
   P7_TA(2012)0151
   Sklep Evropskega parlamenta z dne 10. maja 2012 o zahtevi za zaščito poslanske imunitete Cornelia Vadima Tudorja (2011/2100(IMM))
   2013/C 261 E/08
   
      Evropski parlament,
   
   
               —
            
            
               ob upoštevanju zahteve Cornelia Vadima Tudorja z dne 14. aprila 2011, razglašene na plenarnem zasedanju 9. maja 2011, za zaščito njegove imunitete v okviru postopka, ki ga je proti njemu vložil državni tožilec vrhovnega kasacijskega sodišča Republike Romunije,
            
         
               —
            
            
               ob upoštevanju dejstva, da je imel Corneliu Vadim Tudor v skladu s členom 7(3) Poslovnika dvakrat možnost zagovora,
            
         
               —
            
            
               ob upoštevanju členov 8 in 9 Protokola o privilegijih in imunitetah Evropske unije z dne 8. aprila 1965 ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),
            
         
               —
            
            
               ob upoštevanju 72. člena romunske ustave,
            
         
               —
            
            
               ob upoštevanju pisma veleposlanika Romunije pri Evropski uniji z dne 7. oktobra 2011,
            
         
               —
            
            
               ob upoštevanju člena 6(3) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0151/2012),
            
         
               A.
            
            
               ker je poslanec Evropskega parlamenta Corneliu Vadim Tudor zahteval, da se zaščiti njegova poslanska imuniteta v zvezi s postopkom pred vrhovnim kasacijskim sodiščem Republike Romunije;
            
         
               B.
            
            
               ker zahteva V. C. Tudorja zadeva kazenski postopek, v katerem je obtožen, da je grozil sodnemu uradniku in policistom, zagrešil nasilna dejanja nad njimi, jih žalil in na splošno poskušal preprečiti izvršbo pravnomočnega sklepa v zvezi z prisilno izselitvijo stranke Romania Mare iz njenih prostorov v Bukarešti 4. januarja 2011;
            
         
               C.
            
            
               ker je v tem kazenskem postopku Corneliu Vadim Tudor obtožen razžalitve sodišča in nedostojnega obnašanja ter kaljenja miru;
            
         
               D.
            
            
               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti, in ker v skladu s členom 9 tega protokola poslanci med zasedanjem Evropskega parlamenta uživajo na ozemlju svoje države imunitete, priznane poslancem parlamenta te države;
            
         
               E.
            
            
               ker se C. V. Tudor v svojem pismu sklicuje na člena 8 in 9 omenjenega protokola (prej člena 9 in 10); ker se člen 9 glede na 72. člen romunske ustave za ta primer ne uporablja in zato sklepamo, da poslančeva zahteva temelji le na členu 8;
            
         
               F.
            
            
               ker je predsednik Odbora za pravne zadeve v pismu z dne 8. junija 2011 romunske oblasti zaprosil za nadaljnje podrobnosti o postopku proti C. V. Tudorju;
            
         
               G.
            
            
               ker so romunske oblasti v pismu z dne 7. oktobra 2011 navedle: „Glede na to, da Corneliu Vadim Tudor ni bil pridržan, da mu ni bila odvzeta prostost niti ni bila proti njemu sprožena preiskava, ni potrebe po strinjanju Evropskega parlamenta. Ker primer nima nobene povezave s političnimi mnenji ali glasovi, ki jih je poslanec izrekel pri opravljanju svojih dolžnosti, in ker ni bil pridržan, ni mu bila odvzeta prostost niti ni bila proti njemu sprožena preiskava, je bilo sklenjeno, da za C. V. Tudorja ni potrebno zahtevati odvzema imunitete.“;
            
         
               H.
            
            
               ker prisilna izselitev stranke Romania Mare in spremljajoče okoliščine predstavljajo civilno in kazensko zadevo, ki nima neposredne in očitne povezave z opravljanjem dolžnosti C. V. Tudorja kot poslanca Evropskega parlamenta;
            
         
               I.
            
            
               ker C. V. Tudor ni izrabil priložnosti, da bi pristojnemu odboru pojasnil svojo zahtevo za zaščito imunitete, zlasti glede na pismo romunskih oblasti;
            
         
               1.
            
            
               se odloči ne zaščititi imunitete in privilegijev Cornelia Vadima Tudorja;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnim oblastem Romunije in Corneliu Vadimu Tudorju.
            
         
      (1)  Zadeva 101/63 Wagner proti Fohrmann in Krier [1964] ZOdl 195, zadeva 149/85 Wybot proti Faure in drugi [1986] ZOdl 2391, zadeva T-345/05 Mote proti Parlamentu [2008] ZOdl II-2849, združeni zadevi C-200/07 in C-201/07 Marra proti De Gregorio in Clemente [2008] ZOdl I-7929, zadeva T-42/06 Gollnisch proti Parlamentu [2010] ZOdl II-1135 in zadeva C-163/10 Patriciello (še ni objavljeno v ZOdl).